ते इस चाल्ली कोई त्रेई ब’रे पैह्लें मेरी ते रवि दी जिंदगी दा सांझा सफर शुरू होआ। इस सफर च असें मतियां खुशियां गै दिक्खियां, जेकर कदें परेशानी आई बी, तां उसदा असें मिलियै मुकाबला कीता। हून में सच्चें गै सोचनी आं शैद तुंदे कन्ने रेहियै बी में इन्नी खुशी नेईं ही रेही सकदी जिन्ना खुश मिगी रवि ने रक्खेआ ऐ। रवि आंगर अपनी जीवन-साथन ते बच्चें दा ख्याल रक्खने आह्ले मर्द घठ्ट गै होंदे न। में तुसेंगी एह् सब किश इसलेई लिखेआ ऐ, तां जे तुसेंगी एह् सब किश पता लग्गी जा, की जे तुंदे बारै रवि काफी किश जानदा ऐ। जेकर तुस मिलो तां मित्तरें आंगर मिलो, ओपरें आंगर नेईं।